Isambililo 12
Uzye Umulimo Witu Uwa Kukosoola Apa Wene Ukaombwa Ukutuuli?
Lino Yesu atatala wafwa wavwanzile ati: “Landwe Lisuma lii lya Wene lilakosolwa mu nsi yonsi kuya umboni ku antu amu nko zyonsi, alino mpelelekezyo iliza.” (Mateo 24:14) Ngu mulimo uu wakukosoola umu nsi yonsi wali nu kuombwa umu musango ci? U kukolanya vino Yesu waombanga lino wali pa mpanga ya pa nsi.—Luka 8:1.
Tukaaya uku kusimikila antu uku mang’anda. Yesu wasambilizye alondezi yakwe ivya kusimikila ilandwe lisuma ku ng’anda ni ng’anda. (Mateo 10:11-13; Milimo 5:42; 20:20) Ya kakosoola yaaya akutandikilako yayapeezile ivifulo ukwa kusimikila. (Mateo 10:5, 6; 2 Kolinto 10:13) Na ndakai kwene, umulimo wakusimikila ukaombwa ningo sana, nupya cila-cilongano cakwata incende ukwa kusimikila. Na cii, cikatwavwa ukuomba ningo umulimo uno Yesu watupeezile uwa ‘kukosola ilandwe uku yantu nga nu kupeela ukambone.’—Milimo 10:42.
Tukaaya konsi kwene kuno antu yangazanwa. Nupya, tukakolanya Yesu uwa kosoolanga nu ku vifulo ukwali antu aingi, wa ku nkumba yakwe yemba, nanti pa cifula ca manzi. (Mako 4:1; Yoane 4:5-15) Naswe kwene tukasimikila antu konsi kuno twayazana, kuli kuti, umu miseo, vifulo vya kwizizyako, ku maliketi, nanti sile ukuyatumila foni. Nakapya, tukasimikilako na yano twapalamana nayo, yano tukaomba nayo, yano tukasambilila nayo, nanti sile yalupwa ndi pali isyuko lyakucita vivyo. Kuombesya konsi kuu kwalenga ukuti antu aingi wakwe cimwi yuvwe ‘ilandwe lisuma pa kupususya kwakwe Leza.’—Masamu 96:2.
Uzye kuliko umwi uno mungatemwa ukuneenako ilandwe lisuma lya Wene Wakwe Leza, na vino ilandwe likati vilacitika uku nkoleelo? Mutaafisa vino mwasambilila! Muce mwaneenako auzo pilandwe lisuma.
I “landwe lisuma” ci lino tufwile ukukosoola?
Uzye ya Nte yakwe Yeova, yakakolanya uli Yesu pa kusimikila?
bem_Latn bem_Latn bem_Latn bem_Latn bem_Latn bem_Latn bem_Latn bem_Latn